Шетелдегі этникалық қазақтарға жүздеген оқу гранты бөлінді
DATE: 13:44, 31 Наурыз 2023 | GMT +5
TITLE: Шетелдегі этникалық қазақтарға жүздеген оқу гранты бөлінді
URL: https://kaz.inform.kz/news/sheteldegi-etnikalyk-kazaktarga-zhuzdegen-oku-granty-bolindi_a4051772/
META: DATE: 13:44, 31 Наурыз 2023 | GMT +5
TOTAL WORDS: 158
AUTHOR(S):
TEXT: «Бүгін еліміздегі жоғары оқу орындарында білім алуға арналған стипендиялық бағдарламаға құжат қабылдау басталды. Бағдарламаға шетел азаматтары, оның ішінде Қазақстан Республикасының азаматығы жоқ қазақ ұлтының өкілдері қатыса алады. Өтініш беру онлайн форматта ҚР ҒЖБМ Жоғары білімді дамытудың ұлттық орталығының вебпорталы арқылы жүзеге асырылады», - деп жазады министрліктің баспасөз қызметі. Нақтырақ айтсақ, бакалавриат, магистратура және докторантураның білім беру бағдарламалары бойынша Қазақстанның жоғары оқу орындарында шетел азаматтарын оқыту үшін 550 грант бөлініп отыр. «Оның ішінде бакалавриатқа 490 грант, магистратураға 50 грант, PhD докторантураға 10 грант бөлінген. Бағдарлама аясында тегін білім беру мен білім алушының академиялық жетістіктеріне байланысты ай сайынғы стипендия төленеді», - делінген ресми мәліметте. Онлайн құжат қабылдау министрліктің Жоғары білімді дамыту ұлттық орталығының сайтында 30 наурызда бастап, 30 маусымға дейін жалғасады. Үміткерлерді іріктеу ұсынылған құжаттар, бейімделу әлеуетін анықтауға арналған онлайн-тестілеу нәтижелері және онлайн әңгімелесу негізінде жүргізіледі. Стипендиаттар тізімі биылғы жылдың 28 тамызына дейін жарияланады. Қосымша сұрақтар бойынша мына нөмірлер арқылы жауап алуға болады: +7 28 75 26, 28 75 31
